title: Anamlapira va tamava bad anyust-sanka (suterot)
text: Denlanir voxe me tir antaf : gan Aouda W-ya zo dositar. Bam sin welidad da mali kakevera koe Barata va sint renad. Bak afizcek Passepartout auzur aze pebur da oviskafa morbera su zo war. Fogg trakur da gaverson su artlapid voxen tire bad per-san-lerdoy viel al skud nume wayad ! Phileas Fogg den Reform rijay wilupon lakir, wazdeteson da su jupekar ! « Numen Phileas Fogg va morbeks su wayar. Bad anyust-sanka va bata anamlapira va tamava al kotaskiyir ! Batenide va kota liziba al malsaveyer : va gantatota is ara totinda is impadimak is direm is impadimot is fuzol. Mile diveavafe weltikye va intyona ribiegafa duga ke wontuca is tageltuca koe bata arienta al vokeyer. Voxen kaikeon ? Va tokcoba nope bata koyara al wayar ?» Pwadesik tuelimar da va rena al trasir ; Aouda W-ya al askir da in di vanpir « tele lokalafe ayikye ».